דניאל סונדגרן

דניאל אנדראס סונדגרן (בשוודית: Daniel Andreas Sundgren; נולד ב-22 בנובמבר 1990) הוא כדורגלן שוודי המשחק בעמדת המגן הימני במכבי חיפה מליגת העל ובנבחרת שוודיה.

קריירה

קריירת מועדונים 
סונדגרן נולד בסולנה שבשוודיה. החל את הקריירה המקצוענית שלו בליגות הנמוכות בשוודיה וביוון. ב-20 בנובמבר 2015 חתם בא.י.ק סולנה מליגת העל השוודית. ב-9 ביוני 2019 חתם באריס סלוניקי מליגת העל היוונית.

ב-20 ביוני 2022 חתם במכבי חיפה מליגת העל הישראלית. ב-16 ביולי 2022 הוא ערך את הופעת הבכורה שלו בקבוצה, בהפסד 3–4 בבעיטות הכרעה להפועל באר שבע במשחק אלוף האלופים 2022.

ב-24 באוגוסט כבש שער בכורה במדי מכבי חיפה בתיקו 2–2 עם הכוכב האדום בלגרד, משחק בו עלתה מכבי חיפה לליגת האלופות בפעם השלישית בתולדותיה. ב-27 באוגוסט ערך הופעת בכורה בליגת העל, בניצחון 4–1 על מכבי נתניה. בתום העונה זכה עם הקבוצה באליפות.

נבחרת שוודיה 
ב-5 בספטמבר 2021 ערך סונדגרן את הופעת הבכורה שלו בנבחרת שוודיה הבוגרת, בניצחון 2–1 על אוזבקיסטן במשחק ידידות.

תארים 
א.י.ק סולנה
 אליפות שוודיה (1): 2018

 מכבי חיפה
 אליפות: 2022/2023
 אלוף האלופים: 2023

חיים אישים 
סונדגרן הוא בנו של כדורגלן העבר גארי סונדגרן. סונדגרן בזוגיות עם אילין סודרהולם, שוודית ממוצא יהודי, לזוג נולדה בת ב-2021. ב-17 באוגוסט 2023 אישרה ההתאחדות לכדורגל את רישומו כישראלי.

קישורים חיצוניים 

פרופיל, באתר מכבי חיפה

הערות שוליים 

כדורגלנים שוודים
מגני כדורגל שוודים
כדורגלני דגרפורס
כדורגלני א.י.ק סולנה
כדורגלני אריס סלוניקי
כדורגלני מכבי חיפה
כדורגלני נבחרת שוודיה
כדורגלנים זרים בישראל
ספורטאים זרים ביוון
ספורטאים שוודים בישראל
שוודים שנולדו ב-1990